Covid-19 poate afecta performanța sexuală a barbaților.
Un medic din SUA susţine că disfuncţia erectilă poate fi un efect pe termen lung al infectării cu Covid. Medicul spune că unii bărbaţi au acuzat probleme de acest gen. Chiar şi o formă medie a virusului poate cauza efecte pe termen lung.
Un expert medical din Statele Unite vine cu veşti proaste. Unul dintre efectele de lungă durată după infectarea cu Covid-19 poate fi disfuncţia erectilă, relatează NBC.Pandemia a afectat starea de spirit a oamenilor şi economia globală, însă vine cu o lovitură grea şi pentru bărbaţi, spune Dr. Dena Grayson. Ea susţine că unii bărbaţi, după infectarea cu Covid, au suferit din punct de vedere al performanţei sexuale."Ştim că virusul poate avea efecte pe termen lung asupra sănătăţii. Există o îngrijorare reală că bărbaţii, pe termen lung, ar putea suferi de disfuncţii erectile din cauza virusului", a spus Dr. Dena Grayson.